Անտոն Շունին

Անտոն Վլադիմիրովիչ Շունին (, ), ռուս ֆուտբոլիստ, Մոսկվայի «Դինամոյի» դարպասապահն ու ավագը։

Կարիերա

Ակումբային 
Անտոն Շունինը «Դինամո» ՕՌՄՄՊՄԴ-ի սան է։ Առաջին մարզիչը եղել է Վլադիմիր Կոզլովը։ 2007 թվականի ապրիլի 21-ին կատարել է իր նորամուտը «Դինամոյի» կազմում՝ մասնակցելով Ռուսաստանի առաջնության 6-րդ տուրի՝ «Խիմկի» ակումբի դեմ խաղին (2:1)։ Մրցաշրջանի արդյունքում արժանացել է «Մրցաշրջանի բացահայտում» մրցանակի ՌՖՄ-ի վարկածով։

2011/12 անցումային մրցաշրջանում Շունինն մասնակցել է թիմի գրեթե բոլոր խաղերին առանց փոխարինման և անցկացրել 17 հանդիպում «զրոյական» հաշվով․ նրա շնորհիվ «Դինամոն» գոլ բաց չի թողել 461 րոպե։

2012 թվականի նոյեմբերի 17-ին՝ «Զենիթի» դեմ խաղի 37-րդ րոպեին, վերջիններից երկրպագուների կողմից խաղադաշտ է նետվել պայթուցիկ, որը դիպել է Շունինին։ Արդյունքում նա ստացել է երկու աչքերի եղջերաթաղանթի, կոպերի ու լորձաթաղանթների քիմիական այրվածք, ինչպես նաև աջ ականջի հետտրավմատիկ բորբոքում լսողության թուլացմամբ։ Խաղը դադարեցվել է, և «Զենիթի» հաշվին գրանցվել տեխնիկական պարտություն 0։3 հաշվով։ Շունինի ապաքինվելու համար պահանջվել է տասը օր։

2015/16 մրցաշրջանի արդյունքներով «Դինամոն» պատմության մեջ առաջին անգամ անցել է ՖԱԼ։ Շունինը որոշել է մնալ ակումբում, չնայած հրավեր է ստացել Պրեմիեր լիգայի այլ թիմերից․
Ես առաջարկնել էի աստացել Պրեմիեր լիգայի մի քանի թիմերից։ Բայց ես չէի կարող պատկերացնել, որ կհեռանամ ակումբից, որտեղ ինձ դաստիարակել են, իսկ «Դինամոն» այդ պահին պետք է պայքարի պրեմիեր լիգա դուրս գալու համար, և հասկացա, որ պետք է մնամ։ Շատ ուրախ եմ, որ այդ բարդ ժամանակաշրջանը մենք վերապրեցինք թիմի հետ միասին։
2016/17 մրցաշրջանում Շունինը դարձել է «Դինամոյի» հիմնական դարպասապահ և ավագ։ ՖԱԼ առաջնության արդյունքներով «Դինամոն» վերադարձել է Պրեմիեր լիգա՝ ապահովելով իր համար առաջին տեղը առաջնության ավարտից յոթ տուր առաջ; Շունինն անցկացրել է 35 հանդիպում, որոնցից 17-ում գոլ բաց չի թողել։

Հավաքականում 
2002 և 2005 թվականներին Շունինը հրավիրվել է Ռուսաստանի և Մոսկվայի պատանեկան հավաքականներ։ Ռուսաստանի ազգային հավաքականում իր նորամուտը նշել է2007 թվականի օգոստոսի 22-ին Լեհաստանի հավաքականի դեմ ընկերական խաղում (2:2)։ Ընդգրկվել է Ռուսաստանի հավաքականի՝ Եվրո-2012-ի հայտացուցակում։ 2018 թվականին ընդգրկվել է Ռուսաստանի հավաքականում՝ մասնակցելու Ազգերի լիգայի՝ Թուրքիայի դեմ խաղին և Չեխիայի դեմ ընկերական խաղին։

Անձնական կյանք 
Անտոն Շունինն ամուսնացել է ռուս սուպերմոդել Քեյթ Գրիգորևայի հետ։ Առաջին ամուսնությունից Շունինն ունի որդի՝ Արտեմին, որ ծնվել է 2012 թվականի օգոստոսի 17-ին։

Ձեռքբերումներ

Թիմային 
 «Դինամո» (Մոսկվա)
 Ռուսաստանի առաջնության բրոնզե մեդալակիր – 2008
 ՖԱԼ հաղթող – 2016/17
 Ռուսաստանի գավաթի խաղարկության եզրափակչի մասնակից – 2011/12

Անձնական 
 «Մրցաշրջանի բացահայտում» ՌՖՄ վարկածով – (2007)
 Ընդգրկվել է Ռուսաստանի 33 լավագույն ֆուտբոլիստների ցանկում – 2011/12 (№ 3)

Վիճակագրություն

Ակումբային

Հավաքականում 

Ընդհանուր՝ 2 խաղ / 3 բաց թողած գոլ, 2 ոչ-ոքի

Ծանոթագրություններ

Արտաքին հղումներ 
 Ֆուտբոլիստի էջը «Դինամոյի» պաշտոնական կայքում 
 

Ռուս ֆուտբոլիստներ
Ռուսաստանի հավաքականի ֆուտբոլիստներ
Ֆուտբոլի դարպասապահներ
Դինամո Մոսկվայի ֆուտբոլիստներ
Ռուսաստանի Պրեմիեր Լիգայի խաղացողներ
ՈՒԵՖԱ Եվրո 2020-ի ֆուտբոլիստներ
ՈՒԵՖԱ Եվրո 2012-ի ֆուտբոլիստներ